Silmad kuivavad või kipitavad — kuhu pöörduda? - DELFI Naistekas
Väljari sõnul saavad patsiendid ise kaasa aidata ravijärjekordade lühendamisele, kui pöördutaks oma küsimustega vastava eriala spetsialisti juurde — silmanägemise kontrolliks pole enamasti vaja silmaarsti vastuvõtule minna, ometigi teevad seda paljud patsiendid.
Samas nentis ta, et kui silmad punetavad ja jooksevad rähma, siis tuleks kontrollida, kas tegu on silmapõletikuga — sel juhul tuleb külastada silmaarsti, et saada ravi.
Silmarõhu tõus ja sellega mitte tegelemine võib märkamatult viia salakavala silmahaiguse tekkeni, mille ravimata jätmise tulemuseks võib jääda pimedaks. „Glaukoom ehk rohekae on üsna levinud silmahaigus ja selle üks esimesi tunnuseid on silmasisese rõhu tõus, mis hakkab kahjustama nägemisnärvi kiudusid. Rõhk suureneb silmasisese vedeliku ringluse häire tõttu — vedeliku produktsioon, liikumine ja äravool on häiritud. Seejuures halveneb inimese nägemine, kuna rõhk avaldab survet silma nägemisnärvile,“ selgitas Väljari, kes hindas, et silmarõhu kontrollimiseks tasub pöörduda just optometristi juurde, kes saab vajadusel suunata kiiresti silmaarsti juurde.
Optometrist paneb inimestele südamele, et regulaarne — vähemalt kord kahe aasta jooksul — silmade kontroll on vajalik, et ennetada ja saada varakult jälile võimalikele silmahaigustele. Seejuures ei pea inimesed alati ootama silmaarsti järjekorras, vaid kontrolli saab teostada endale sobivas prillipoes.
Naistearst vastab: millal peaks noor esimest korda günekoloogi juurde minema? Mida talle...
Poliitik Olga Ivanova: meie tervishoiusüsteem on väga madalal tasemel